***ՈՐՈՇՈՒՄ***

 ***Կատարողական վարույթը կասեցնելու մասին***

 *24.03.2015թ. ք.Երևան*

 *ՀՀ ԱՆ ԴԱՀԿ ծառայության Երևան քաղաքի Կենտրոն և Նորք-Մարաշ բաժնի ավագ հարկադիր կատարող, արդարադատության կապիտան Ա.Հարությունյանս՝ ուսումնասիրելով 09.02.2015թ. վերսկսված թիվ 01/02-1275/15 կատարողական վարույթի նյութերը,*

***ՊԱՐԶԵՑԻ***

*ՀՀ Երևան քաղաքի Կենտրոն և Նորք-Մարաշ վարչական շրջանների ընդհանուր իրավասության դատարանի կողմից 07.11.2014թ. տրված թիվ ԵԿԴ 1244/02/14 կատարողական թերթի համաձայն պետք է՝ պատասխանող Արտակ Դավթյանից հօգուտ «ՎՏԲ-Հայաստան բանկ» ՓԲԸ-ի բռնագանձել՝ 821.325,30 ՀՀ դրամ՝ վարկի ընդհանուր պարտքի գումար, ինչպես նաև 16.427 ՀՀ դրամ՝ որպես հայցվորի կողմից նախապես վճարված պետական տուրքի գումար:*

*Պատասխանող Արտակ Դավթյանից հօգուտ «ՎՏԲ-Հայաստան բանկ» ՓԲԸ-ի բռնագանձել թիվ RL214942 վարկային պայմանագրի 3.1 կետով նախատեսված տուգանք՝ օրեկան 0.1 տոկոս դրույքաչափով 650.000 ՀՀ դրամ ժամկետանց վարկի նկատմամբ և 3.2 կետով նախատեսված տուգանք՝ օրեկան 0.3 տոկոս դրույքաչափով 64.488,70 ՀՀ դրամ ժամկետանց տոկոսի նկատմամբ՝ 01.04.2014 թվականից մինչև գումարի փաստացի վերադարձման օրը:*

 *Բռնագանձել նաև բռնագանձվող գումարի 5 տոկոսի չափով գումար, որպես կատարողական գործողությունների կատարման ծախս:*

*Կատարողական գործողությունների ընթացքում պարտապանին պատկանող գույք չի հայտնաբերվել:*

 *Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37 հոդվածի 1-ին մասի 8-րդ կետով։*

***ՈՐՈՇԵՑԻ***

*Կասեցնել 09.02.2015թ. վերսկսված թիվ 01/02-1275/15 կատարողական վարույթը մինչև դատարանում գործի քննության ավարտը։*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.*

*Սույն որոշումը երկու աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում:*

 *Որոշման պատճեն ուղարկել կողմերին։*

*Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։*

 *«ԴԱՀԿ մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները։*

***ԱՎԱԳ******ՀԱՐԿԱԴԻՐ ԿԱՏԱՐՈՂ՝ Ա.ՀԱՐՈՒԹՅՈՒՆՅԱՆ***